नई दिल्ली। नरेंद्र मोदी की अगुआई में केंद्र सरकार के चार साल पूरे होने पर भाजपा ने Sampark for Samarthan अभियान शुरू किया है। इसके तहत पार्टी अध्यक्ष अमित शाह ने मंगलवार को पूर्व सेना प्रमुख दलबीर सुहाग और संविधान विशेषज्ञ सुभाष कश्यप से उनके घर जाकर मुलाकात की। शाह कम से कम 50 प्रतिष्ठित लोगों से निजीतौर पर संपर्क करेंगे। इसके तहत केंद्र सरकार के जनउपयोगी काम के प्रति देश में जागरुकता पैदा करने और जनता के समर्थन के लिए भाजपा घर-घर जाएगी। इसमें बूथ स्तर तक पार्टी का हर कार्यकर्ता भाग लेगा।